《清明日晚阴》
宋代·董嗣杲

跧伏性易屈，口强心无主。
今日届清明，此身客湓浦。
花草各自芳，谁能问园圃。
客怀值佳时，冶游有何睹。
江头风飏花，天际云兴雨。
阴冱叹时迁，集条燕羞舞。
世故堕煎熬，乡愁渺终古。
柳色西湖隄，初更尚箫鼓。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。